**ELŐTERJESZTÉS**

Mórágy Község Képviselő - testületének 2022. március 23-i

rendes/rendkívüli testületi ülésére

|  |  |
| --- | --- |
| Tárgy: | A dombóvári 0329/23 hrsz ingatlanra vételi ajánlat megtárgyalása |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 20. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Dombóvár Város Önkormányzatának Képviselő-testülete a 10/2022.(I.3.) számú határozatával döntött a dombóvári 0329/23 hrsz-ú ingatlan teljes tulajdonjogának megszerzése érdekében a társtulajdonosok részére történő ajánlattételről.

A Képviselő-testület döntött abban, hogy a dombóvári 0329/23 hrsz. alatt felvett irodaház és szántó megnevezésű, összesen 4.978 m2 nagyságú ingatlan tulajdonjoga teljesen Dombóvár Város Önkormányzatáé legyen, és ennek érdekében az önkormányzat a többi tulajdoni illetőséget **1/10.000 tulajdoni hányadonként 360 Ft vételár (értékbecsléssel alátámasztott)**

ellenében megvásárolja, illetve az önkormányzatok felé ajánlatot tegyen. Dombóvár Képviselő-testülete hozzájárult, hogy az önkormányzat vállalja az adásvételekkel kapcsolatban felmerülő költségek megtérítését.

Az ingatlan 51 önkormányzat és a Magyar Állam közös tulajdonát képezi. Az ingatlan évek óta kihasználatlanul áll, az érintett terület két Dombóvár Város Önkormányzata tulajdonában álló ingatlannal szomszédos.

Dombóvár Város Önkormányzata nevében Pintér Szilárd polgármester a következő vételi ajánlatott tette:

**A 0329/23 helyrajzi szám alatt nyilvántartott, kivett irodaház, szántó megnevezésű ingatlan 83/10000 tulajdoni hányadát kitevő ingatlanra a vételár ajánlat: 29.880,- Ft, ami a szerződés aláírását követő 30 napon belül kerül megfizetésre.**

Kérem a Tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen.

**Határozati javaslat:**

Mórágy Község Önkormányzatának Képviselő-testülete a Dombóvár Város Önkormányzata nevében Pintér Szilárd polgármester vételi ajánlatát elfogadja, és a dombóvári 0329/23 helyrajzi szám alatt nyilvántartott, kivett irodaház, szántó megnevezésű ingatlan 83/10000 tulajdoni hányadát kitevő ingatlant 29.880,- Ft eladja Dombóvár Város Önkormányzata részére.

Képviselő-testület tudomásul veszi, hogy az adásvételi szerződés aláírását követő 30 napon belül kerül megfizetésre az ingatlan vételára, valamint a vevő viseli a tulajdonjog átruházásával és bejegyzésével kapcsolatos költségeket.

A Képviselő-testület felruházza a polgármestert az adásvételi szerződés aláírására.

Mórágy, 2022. március 17.

Glöckner Henrik sk.

 polgármester